Evan Mobley

Evanas Moublis (, g. ) – JAV krepšininkas, žaidžiantis NBA lygoje besivaržančioje Klivlando „Cavaliers“ komandoje.

Ankstyvasis gyvenimas ir karjera vidurinėje mokykloje 
E. Moublis ir jo vyresnysis brolis Aizėja pradėjo žaisti krepšinį nuo ankstyvos vaikystės, vadovaujami tėvo Eriko, buvusio krepšininko. Iš pradžių jis nenorėjo žaisti krepšinio, bet aštuntoje klasėje, kai jo ūgis siekė 193 cm, susidomėjo šia sporto šaka. Per pirmuosius trejus metus jis buvo vienoje komandoje su broliu, 2019 m. penkių žvaigždučių rekrutu.

Profesionali karjera

Klivlando „Cavaliers“ (2021–dabar) 
2021 m. NBA naujokų biržoje Klivlando „Cavaliers“ jį pasirinko trečiuoju šaukimu. 2021 m. rugpjūčio 3 d. pasirašė sutartį. 2021 m. rugpjūčio 8 d. Moublis debiutavo vasaros lygoje 84:76 pralaimėtose rungtynėse su Hiustono „Rockets“ ir per 28 minutes pelnė 12 taškų, atkovojo 5 kamuolius ir blokavo 3 kamuolius. Spalio 20 d. debiutavo NBA reguliariajame sezone ir per pralaimėjimą 132:121 Memfio „Grizzlies“ ekipai pelnė 17 taškų, atkovojo 9 kamuolius bei atliko 6 rezultatyvius perdavimus. Jis buvo pripažintas geriausiu Rytų konferencijos mėnesio naujoku už spalio ir lapkričio mėnesiais sužaistas rungtynes.

Startiniame penkete pradėjęs visas 69 rungtynes, krepšininkas baigė sezoną vidutiniškai pelnydamas 15,0 taško, atkovodamas 8,3 kamuolio, atlikdamas 2,5 rezultatyvaus perdavimo ir blokuodamas 1,7 kamuolio. Jis pirmavo tarp naujokų pagal atkovotus kamuolius ir blokuotus kamuolius per rungtynes, o pagal pelnomus taškus per rungtynes užėmė penktąją vietą. Balsavime dėl NBA metų naujoko titulo jis užėmė antrąją vietą po Scottie Barnes. Moublis buvo pripažintas svarbia dalimi, kodėl Klivlandas buvo viena geriausiai besiginančių komandų.

2023 m. sausio 21 d. žaidėjas pelnė 38 taškus, pataikydamas 19 iš 27 metimų, atkovojo 9 kamuolius ir atliko 3 rezultatyvius perdavimus pergalėje 114:102 prieš Milvokio „Bucks“. Jis tapo tik ketvirtuoju žaidėju nuo 1979 m., kai buvo įvesta 3 taškų linija, kuriam pavyko pelnyti bent 38 taškus nepataikius baudos metimo ar tritaškio. Balandžio 17 d. krepšininkas užėmė trečiąją vietą renkant geriausią metų gynėją. Gegužės 9 d. Moublis buvo įtrauktas į pirmąją NBA simbolinę gynybos komandą.

Statistika

NBA

Reguliarusis sezonas

Įkrintamosios

Atkrintamosios

Universitetas

Išnašos

Nuorodos 

 Evan Mobley profilis „Basketball Reference“ 

JAV krepšininkai